'Rolmaal is ons enigste redding' | Maroela Media
'Rolmaal is ons enigste redding'
Danie Gerber (Foto: sporting-heroes.net)
Die rolmaal is nog al redding vir Suid-Afrikaanse spanne. As dié reël verander, is ons in die knyp, want ons kan nie drieë druk nie.
Dis `n ou ding – ons gebrek aan drieë – wat nou weer deur die oud-Springbokbreier André Markgraaff uitgelig word. Hy kry ondersteuning van die Doring van Despatch, wat sê hy sukkel deesdae om Superrugby te kyk.
"Ons rugby word opgeneuk deur die beheptheid om merendeels met die voorspelers aan te val. Dit is regtig nie aantreklike rugby nie," het Danie Gerber aan Netwerk24 gesê. En dit kom van `n man wat 15 drieë in sy 19 toetse gedruk het.
Net vir `n bietjie perspektief: Ná sewe wedstryde het die Stormers en die Bulls nog net 13 drieë aangeteken, die Sharks 16 (agt wedstryde), die Cheetahs 15 en die Lions net 8 (na agt wedstryde). Die Crusaders het 25 (agt teen die Sharks!), die Hurricanes 21, die Brumbies 21 en die Chiefs 20. Ons is net bo aan die lys van duikvatte, waar die Lions se Warren Whiteley (121) en Warwick Tecklenburg (120) 20 duikvatte voor hul naaste teenstanders is.
Markgraaff sê daar is rede om bekommerd te wees oor ons spelers se vaardigheidsvlakke.
"Ons is reeds van laerskoolvlak te patroongebonde. Ons kan nou maar eenmaal nie soos die Nieu-Seelanders aanval nie. Ons moet hoop die vertolking van die rolmaalbeweging – wat `n klug is – verander nie, want dan gaan ons groot probleme hê. Ons ander redding is dat ons so baie talentvolle spelers het."
Verskeie afrigters het al gepleit dat ons spelers moet speel wat voor hulle is, maar dan is dit ook húlle wat die patrone bepaal, seker omdat dit net `n brug te ver is wanneer daar nog senior spelers is wat sukkel om na regs uit te gee of wat net van een voet kan aftrap.
Tot dusver het die Kiwi's 90 drieë, die sukkelende Aussies 70 en ons spanne net 65 gedruk. Verlede jaar was die syfers 223, 216 en 156.
Losgemaal Warren Whiteley
Luister: Die Lions toer in Nieu-Seeland en Australië
Die probleem le beslis nie by die spelers nie. Kyk na die briljante agterlyn spelers waarmee die Bulle byvoorbeeld sit. Piet van Zyl was onkeerbaar om die skrums tot hy na die Bulle geskuif het. Serfontein het die op senter die toneel betree en almal het gesien hoe ons 'n BETER senter as Gerber ontdek het. Wat het nou van die twee geword? Die probleem le by ons afrigters wat een dimensioneel dink en NIE die vermoee het om rugby ordentlik af te rig nie. Dit word sterk ondersteun deur die feit dat die nasionale afrigter sy patroon, wat terloops… Lees meer »
Ja ek moet se, ek mis ook die bal handteering en hardloop rugby van n Os du Randt regdeur tot n Gysie Pienaar. As die genoemde reel verander kan ons dalk weer innoverende rugby in span verband sien.
Dis straks snaaks dat dit so lank gevat het vir mense om keelvol te raak vir vrot gewoontes in rugby. Kom ons begin by die basiese goed: wanneer laas het n persoon wat afskop dit van agter die lyn gedoen? nog beter was die spelers nie voor die bal nie? Die verdedigende speler kan begin verdedig sodra die skrumskakel sy hande op die bal het nie meer wanneer hy dit uitgee nie(nonsens)! Ons skrumskakels moet eweskielik elke bal skop en die druk van die losskakel afneem ala Fourie du Preez twak! Skoenmaker hou jy by bou lees! Laat ons teruggaan… Lees meer »